**Ochrana osobných údajov v Obecnej knižnici v Sučanoch**

V súvislosti s účinnosťou Nariadenia Európskeho parlamentu a Rady EÚ (pod skratkou GDPR) 2016/679 z 27. apríla 2016 o ochrane fyzických osôb pri spracúvaní osobných údajov a o voľnom pohybe takýchto údajov a zákona č. 18/2018 Z.z. o ochrane osobných údajov, ktoré nadobúdajú účinnosť dňa 25. mája 2018 knižnica **„Obecná knižnica v Sučanoch“** ( ďalej len „ knižnica “), spracúva osobné údaje iba na základe zákonných podmienok uvedených v Nariadení GDPR a pre účely zákona č. 126/2015 Z.z. o knižniciach.

Osobné údaje registrovaného používateľa zaznamenané v listinnej podobe knižnica likviduje skartovaním podľa zákona č. 395/2002 Z. z. o archívoch a registratúrach a o doplnení niektorých zákonov v znení neskorších predpisov Registratúrneho poriadku.

Knižnica spracováva osobné údaje svojich registrovaných používateľov buď formou prihlášok, alebo ak má knižnica vlastný knižnično – informačný systém tak v tomto softvéri, pričom prihlášky, alebo informácie v systéme musia byť uložené tak, aby sa nedali odcudziť, zneužiť a poškodiť. Tieto informácie nesprístupňuje tretím osobám okrem prípadov, že táto povinnosť jej vyplýva zo zákona alebo rozhodnutia iného orgánu verejnej moci.

Získané osobné údaje prevádzkovateľ knižnice spracúva po dobu trvania členstva v knižnici. Po uplynutí tejto lehoty alebo po skončení účelu spracúvania a vysporiadaní záväzkov voči knižnici, sa prevádzkovateľ zaväzuje predmetné osobné údaje zlikvidovať najneskôr do 24 mesiacov.

Osobné údaje registrovaného používateľa zachytené v počítačových databázach sú zlikvidované vymazaním identifikačných údajov (anonymizáciou) prostredníctvom sprostredkovateľa poskytovaného knižnično-informačného systému. Takto anonymizované údaje sú ďalej používané len pre štatistické účely. O anonymizáciu môže používateľ požiadať aj skôr, pokiaľ si nepraje využívať služby knižnice a má vysporiadané všetky záväzky voči knižnici.

Knižnica uchováva históriu výpožičiek, záznamy o použití čitateľského preukazu a pohyboch knižničnej jednotky pre prípad riešenia sporných situácií i pre prehľad používateľa o jeho čitateľskej histórii. (V prípade, že si používateľ nepraje históriu výpožičiek uchovávať, môže požiadať o jej vymazanie osobne v knižnici.)

Knižnica má spravované údaje zabezpečené a k bezpečnosti môžete prispieť aj vy svojím zodpovedným prístupom. Nepožičiavajte svoj čitateľský preukaz ďalším osobám, prihlásiť sa do knižnice môže každý sám osobne. Neposkytujte prihlasovacie údaje k čitateľského konta ďalším osobám.

Martin Rybár

starosta obce

V Sučanoch dňa 19.apríla 2022